ঢাকা,বৃহস্পতিবার ৬ জুলাই,২০১৭:সুপ্রিমকোর্টের আপিল বিভাগের নারী বিচারপতি নাজমুন আরা সুলতানা দেশের বিচারবিভাগের ইতিহাসে প্রথম নারী বিচারক হিসিবে আজ অবসরে গেলেন।বাংলাদেশের বিচারবিভাগের ইতিহাসে প্রথম নারী বিচারক ও বিচারপতির বর্ণ্যাঢ্য বিচারিক জীবন অবসরের মাধ্যমে শেষ হলো।আজ বৃহস্পতিবার তার ছিলো তার শেষ কর্মদিবস। কাল ৭ জুলাই শুক্রবার তার বয়স ৬৭ বছর পূর্ণ হওয়ায় সর্বোচ্চ আদালতের বিচারকদের অবসরের বয়সসীমা অনুযায়ি তিনি অবসরে যাবেন। আজ বৃহস্পতিবার ৬ জুলাই সকাল সাড়ে ১১টায় প্রধান বিচারপতি সুরেন্দ্র কুমার সিনহার এজলাস কক্ষে অ্যাটর্নি জেনারেল কার্যালয় ও সুপ্রিম কোর্ট আইনজীবী সমিতির দেয়া সংবর্ধনা সভায় বিচারপতি নাজমুন আরা সুলতানা বলেন,আল্লাহ’র পরেই ন্যায় বিচারকের স্থান। জেনে শুনে ভুল বিচার করলে তা হবে মহাপাপ। আইনজীবীদের সহায়তা ছাড়া বিচারকদের সঠিক বিচার করা কঠিন হয়ে যায়। বিচারক হিসেবে আমার যা-কিছু অর্জন তার সবই আইনজীবীদের কাছ থেকেই হয়েছে।